Source: https://www.hrvpraxi.sk/33/pravna-uprava-dohod-o-zvysovani-kvalifikacie-uniqueidmRRWSbk196FPkyDafLfWACuqyBmlr_0pgA5jUS3OaSmw8JlKOgaeYw/?serp=1&version_year=2017&uri_view_type=18
Timestamp: 2019-03-20 13:54:36+00:00

Document:
Právna úprava dohôd o zvyšovaní kvalifikácie | Riadenie ľudských zdrojov v praxi
Právna úprava dohôd o zvyšovaní kvalifikácie
26.5.2015, JUDr. et Mgr. Jozef Toman ; PhD. , Zdroj: Verlag Dashöfer
5.8.1.1 Právna úprava dohôd o zvyšovaní kvalifikácie
Podstata tejto dohody spočíva v dvoch záväzkoch – jeden zamestnávateľa a jeden zamestnanca.
Záväzok zamestnávateľa
Zamestnávateľ sa dohodou zaväzuje umožniť zamestnancovi zvýšenie kvalifikácie poskytovaním pracovného voľna, náhrady mzdy a úhrady ďalších nákladov spojených so štúdiom.
Záväzok zamestnanca
Zamestnanec sa zaväzuje k alternatívnym záväzkom, a to:
1. zotrvať po skončení štúdia u zamestnávateľa určitý čas v pracovnom pomere.
alebo zamestnávateľovi uhradiť náklady spojené so štúdiom, a to aj vtedy, keď zamestnanec skončí pracovný pomer pred skončením štúdia.
Vyjadrenie týchto záväzkov je obsahom tzv. dohody o zvyšovaní kvalifikácie.
Forma dohody
Z hľadiska svojej formy sa dohoda sa musí uzatvoriť písomne, inak je neplatná.
Obsah dohody
Obsahové náležitosti vymedzuje § 155 ods. 2 ZP. Dohoda podľa odseku 1 musí obsahovať:
druh kvalifikácie a spôsob jej zvýšenia,
študijný odbor a označenie školy,
dobu, po ktorú sa zamestnanec zaväzuje zotrvať u zamestnávateľa v pracovnom pomere,
druhy nákladov a ich celkovú sumu, ktorú bude zamestnanec povinný uhradiť zamestnávateľovi, ak nesplní svoj záväzok zotrvať u neho v pracovnom pomere počas dohodnutej doby.
Obmedzenie záväzku
Zákonodarca limituje predovšetkým maximálny čas dohody o dĺžke zotrvania v pracovnom pomere – maximálne 5 rokov. Napriek tomu, že to Zákonník práce v § 155 ods. 3 ZP výslovne nevyjadruje, od ktorého okamihu sa 5 rokov počíta, možno z odseku 1 vyvodiť, že ide o 5 rokov odo dňa ukončenia štúdia.
Obmedzenie rozsahu úhrady nákladov
Splnenie alebo nesplnenie povinnosti zotrvať v pracovnom pomere
Ak zamestnanec splní svoju povinnosť (záväzok) v plnom rozsahu, nie je povinný uhradiť žiadne náklady.
Ak zamestnanec svoju povinnosť (záväzok) splní len sčasti, povinnosť nahradiť náklady sa pomerne zníži.
Prípady, kedy nevzniká povinnosť zamestnanca uhradiť náklady
Zákonodarca v § 155 ods. 4 ZP výslovne vymedzuje obdobia, ktoré, napriek tomu že pracovný pomer trval, sa nezapočítavajú do času odpracovania, a teda splnenia základného záväzku.
Ide o čas:
výkonu mimoriadnej služby v období krízovej situácie alebo alternatívnej služby v čase vojny a vojnového stavu
rodičovskej dovolenky podľa § 166
neprítomnosti v práci z dôvodu výkonu nepodmienečného trestu odňatia slobody a väzby, ak došlo k právoplatnému odsúdeniu.
V § 155 ods. 6 ZP sa naopak stanovuje, kedy nevzniká povinnosť zamestnanca uhradiť náklady vyplývajúce z dohody o zvyšovaní kvalifikácie. Toto ustanovenie stanovuje len demonštratívny výpočet prípadov („najmä“).
Povinnosť zamestnanca na úhradu nákladov nevzniká, najmä, ak:
zamestnávateľ v priebehu zvyšovania kvalifikácie zastavil poskytovanie pracovného voľna a náhrady mzdy, pretože sa zamestnanec bez svojho zavinenia stal dlhodobo nespôsobilý na výkon práce, pre ktorú si zvyšoval kvalifikáciu,
pracovný pomer sa skončil výpoveďou danou zamestnávateľom z dôvodov uvedených v § 63 ods. 1…
Načierno sa robiť neoplatí, hrozia nízke dôchodky a iné dávky
Pozor pri striedaní brigád - odvodová výnimka platí len na jednu dohodu
Ročné zúčtovanie preddavkov na daň z príjmov zo závislej činnosti za rok 2018
Otec na rodičovskej dovolenke v roku 2019
Fond pracovného času v roku 2019
Poskytovanie výrobkov zamestnancom bezodplatne v roku 2019
Práca zamestnankyne počas materskej dovolenky v roku 2019
Trendy v nábore zamestnancov v roku 2019
Typy náborov zamestnancov v roku 2019
§ 152a ZP - Rekreácia zamestnancov
Otec na rodičovskej dovolenke a uzatvorenie novej pracovnej zmluvy s inou pracovnou náplňou v roku 2018

References: § 155
 § 155
 § 155
 § 166
 § 155
 § 63

§ 152